**ЧАСТИЧНА ОЦЕНКА НА ВЪЗДЕЙСТВИЕТО**

**Институция:** Община Пловдив

**Нормативен акт:** Правилник за изменение и допълнение на Правилник за устройството и дейността на Общински институт „Старинен Пловдив“

**Дата: 19.12.2018 г.**

**Контакт за въпроси:** stargrad@oldplovdiv.com **Телефон:** 032 62 71 32

**І. Дефиниране на проблема:**

Измененията и допълненията, които се предлагат в Правилник за устройството и дейността на Общински институт „Старинен Пловдив“, са свързани с разширяване обема на дейността на ОИ „Старинен Пловдив“ , като:

-Първо, добавят се нови дейности - извършване на рекламна дейност, продажба на билети за културни и друг вид събития;

-Второ, възлагане на управление на три нови имота - в тази връзка се изменя Приложение №1 „Предоставени права за управление на имоти на ОИ „Старинен Пловдив”, неразделна част от Правилника за устройството и дейността на Общински институт “Старинен Пловдив”, където се добавят новите имоти – т.26, т.27 и т.28 от Приложението;

-Трето, увеличаване на щатния персонал на Института - с 4 бр. за длъжност „Информатор културен институт“ в отдел „Културна политика и информационно обслужване“.

По този начин се търси начин за повишаване на ефективността и гъвкавостта на предлаганото от Института туристическо обслужване, и предлагане н по-добра и комплексна услуга за популяризиране на българското духовно и културно-историческо наследство.отговарящо адекватно на съвременното търсене.

**II. Цели:**

Целта на приемане на настоящите промени е: да се постигне повишаване на ефективността и гъвкавостта на предлаганото от Института туристическо обслужване, отговарящо адекватно на съвременното търсене от гражданите и гостите на гр. Пловдив; да се осигури добро качество и разнообразие на туристическото обслужване. Разширяване на дейностите, които Институтът има право да извършва, чрез включване на възможност за извършване на рекламна дейност и продажба на билети за културни и друг вид събития.

**III. Идентифициране на заинтересованите страни:**

Преки заинтересовани страни:

- Общински институт „Старинен Пловдив“, който има ангажимент да развива културното и туристическото обслужване, както и стопанисването и управлението на имотите, предоставени му чрез Правилник за устройството и дейността на Общински институт „Старинен Пловдив“;

- Граждани и гости на гр. Пловдив, които посещават обектите, стопанисвани и управлявани от Общински институт „Старинен Пловдив“ и са целевата група за предлаганите туристически продукти и услуги, както и за туристическо обслужване.

**IV. Варианти на действие:**

Вариант за действие 1 „Без намеса“:

При този вариант ще продължи да се наблюдава:

-липса на възможност да се извършват две нови дейности от Института;

-липса на възможност да се стопанисват и управляват от Общински институт „Старинен Пловдив“ три нови обекти, в който да се популяризира българското духовно и културно-историческо наследство;

-липса на достатъчен персонал в Института, който да обслужва гражданите и гостите на града в обслужваните от Института Туристически информационни центрове.

Вариант за действие 2 „Приемане на правилника“:

При този вариант ще бъдат осигурени:

-законосъобразно извършване на нови дейности от Института;

-законосъобразно стопанисване и управление от Общински институт „Старинен Пловдив“ на новопридобитите недвижими имоти, с цел популяризиране на българското духовно и културно-историческо наследство.отговарящо;

-безпроблемно увеличаване на работното време на ТИЦ-овете и осигуряването на достатъчен персонал, който да обслужва дейностите в тях.

**V. Разходи:**

Вариант за действие 1 „Без намеса“:

Разходите за заинтересованите страни са следните:

1.Общински институт „Старинен Пловдив“ - няма индикации за допълнителни разходи.

2.Граждани и гости на гр. Пловдив – същите ще следва да заплащат определените съществуващи такси за посещение на обектите на Института.

Вариант за действие 2 „Приемане на правилника“:

Разходите за заинтересованите страни са следните:

1. Общински институт „Старинен Пловдив“: За прилагане на промените в Правилник за устройството и дейността на Общински институт “Старинен Пловдив”, в частта на новите предложения е необходимо разходването на бюджетни средства, тъй като ще има разходи за осигуряване на запрати на новоназначените служители, както и разходи за поддръжка на новите обекти. Същевременно Институтът ще извършва нови услуги в сферата на туристическото обслужване, които ще генерират допълнителни приходи.

2. Граждани и гости на гр. Пловдив – същите ще следва да заплащат определените цени за закупуване на предлаганите стоки.

**VI. Ползи:**

Вариант за действие 1 „Без намеса“:

Ползите за заинтересованите страни са следните:

1. Общински институт „Старинен Пловдив“: няма да има ползи. Ще бъде забавена възможността да се предлага от Института на туристическо обслужване, отговарящо адекватно на съвременното търсене.

2. Граждани и гости на гр. Пловдив: няма да имат полза. Ще се ограничи разнообразието на туристическото обслужване.

Вариант за действие 2 „Приемане на правилника“:

Ползите за заинтересованите страни са следните:

1. Общински институт „Старинен Пловдив“: Институтът ще повиши ефективността и гъвкавостта на предлаганото от Института туристическо обслужване, отговарящо адекватно на съвременното търсене. Институтът ще се осигури добро качество и разнообразие на туристическото обслужване.

2. Граждани и гости на гр. Пловдив: ще се даде възможност да получат по-пълноценно туристическо обслужване.

**VII. Потенциални рискове:**

Не са идентифицирани конкретни рискове при реализирането на Вариант 2 „Приемане на правилника“.

**VIII. Административна тежест:**

o Ще се повиши

o Ще се намали

• Няма ефект

**IX. Въздействие върху микро, малки и средни предприятия (МСП):**

o Актът засяга пряко МСП

• Актът не засяга МСП

o Няма ефект

Проектът не засяга директно МСП.

**X. Проектът на нормативен акт изисква цялостна оценка на въздействието:**

o Да

• Не

**XI. Обществени консултации:**

Проектът на Наредбата ще бъде предоставен за обществени консултации в рамките на 30 дни, като за този срок ще бъде публикуван на официалната страница на Община Пловдив, раздел „Проекти на нормативни актове“. Постъпилите в този срок предложения и становища, както и обосновка за неприетите предложения, ще бъдат отразени в справка, която ще се публикува на официалната страница на общината в предвидения от закона срок.

**XII. Подпис на отговорното лице :**

**Телефон:** 032 62 71 32

**Ел. поща:** stargrad@oldplovdiv.com

Тази оценка на въздействието аргументирано представя вероятните ефекти от предложеното действие.

Име и длъжност: Венелин Цеков, юрисконсулт в ОИ „Старинен Пловдив“:

**19.12.2018 г.**